沙蟹科

沙蟹科係短尾次目沙蟹總科嘅其中一科，都係半陸生嘅螃蟹，例如：沙蟹、鬼蟹、招潮蟹等。喺東南亞嘅濕地好常見。呢啲沙蟹科嘅物種通常鍾意匿喺泥灘上自己掘嘅窿裏面，到退潮時先走返出來搵嘢食。佢哋用自己嘅細螯嚟食嘢，直接挖走泥灘上面嘅泥吞落肚，攞泥入面嘅有機質做養分。濾返出嚟嘅無營養泥土會直接由個口度𠼱返出來。呢啲𠼱返出來嘅「排洩物」，我哋叫佢做擬糞，即係好似屎，但又唔係屎。

沙蟹科本來係一個都幾大嘅分類單元，包含過唔少嘅亞科同埋屬，但現時分類修訂過之後，部分亞科由沙蟹科升格獨立出去成為一個科，同剩低喺沙蟹科嘅其他分類合組成為沙蟹總科。呢啲獨立咗出去嘅分類有毛帶蟹科同埋大眼蟹科，但部分文獻仍然用緊舊嘅分類，將呢兩個科仍然列為本科嘅亞科。

分類
根據2016年的最新文獻，沙蟹科除咗原來嘅兩個亞科之外，其中兩個曾經獨立過出去嘅亞科現今又返返入來做返本科嘅亞科。以下係按WoRMS統合嘅資枓詳細亞科同屬分類：
 Gelasiminae亞科 Miers, 1886
 Austruca Bott, 1973
 Cranuca Beinlich & von Hagen, 2006
 Gelasimus Latreille, 1817
 Leptuca Bott, 1973
 Minuca Bott, 1954
 Paraleptuca Bott, 1973
 Petruca Shih, Ng & Christy, 2015
 Tubuca Bott, 1973
 Xeruca Shih, 2015
沙蟹亞科 認為係沙蟹屬嘅同種異名。
Ucidinae亞科 Števčić, 2005）
Ucides Rathbun, 1897
招潮屬 
招潮亞科 
Afruca Crane, 1975
招潮屬 

香港蟹類